CELEX: 32000D0476
Language: el
Date: 2000-07-17 00:00:00
Title: 2000/476/ΕΚ: Απόφαση της Επιτροπής, της 17ης Ιουλίου 2000, με την οποία εξουσιοδοτούνται τα κράτη μέλη να επιτρέψουν προσωρινά την εμπορία σπόρων προς σπορά ορισμένων ειδών που δεν πληρούν τις απαιτήσεις της οδηγίας 66/401/ΕΟΚ του Συμβουλίου [κοινοποιηθείσα υπό τον αριθμό Ε(2000) 1782]

Avis juridique important

|

32000D0476

2000/476/ΕΚ: Απόφαση της Επιτροπής, της 17ης Ιουλίου 2000, με την οποία εξουσιοδοτούνται τα κράτη μέλη να επιτρέψουν προσωρινά την εμπορία σπόρων προς σπορά ορισμένων ειδών που δεν πληρούν τις απαιτήσεις της οδηγίας 66/401/ΕΟΚ του Συμβουλίου [κοινοποιηθείσα υπό τον αριθμό Ε(2000) 1782]  

Επίσημη Εφημερίδα αριθ. L 187 της 26/07/2000 σ. 0055 - 0055

Απόφαση της Επιτροπήςτης 17ης Ιουλίου 2000με την οποία εξουσιοδοτούνται τα κράτη μέλη να επιτρέψουν προσωρινά την εμπορία σπόρων προς σπορά ορισμένων ειδών που δεν πληρούν τις απαιτήσεις της οδηγίας 66/401/ΕΟΚ του Συμβουλίου[κοινοποιηθείσα υπό τον αριθμό Ε(2000) 1782](2000/476/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών(1), όπως τροποποιήθηκε τελευταία από την οδηγία 98/96/ΕΚ(2), και ιδίως το άρθρο 17,Εκτιμώντας τα ακόλουθα:(1) Στη Σουηδία, η ποσότητα των διαθέσιμων σπόρων προς σπορά εαρινών ποικιλιών μπιζελιών (Pisum sativum), η οποία είναι κατάλληλη για τις καιρικές συνθήκες που επικρατούν στη χώρα και πληροί τις απαιτήσεις της εν λόγω οδηγίας σε σχέση με τη βλαστική ικανότητα είναι ανεπαρκής και ως εκ τούτου δεν φθάνει για να καλύψει τις ανάγκες της χώρας.(2) Δεν είναι δυνατόν να καλυφθεί ικανοποιητικά η ανωτέρω ζήτηση με σπόρους προς σπορά προερχόμενους από άλλα κράτη μέλη ή από τρίτες χώρες, καλύπτοντας όλες τις απαιτήσεις που θεσπίζονται στην εν λόγω οδηγία.(3) Ως εκ τούτου, θα πρέπει να εξουσιοδοτηθεί η Σουηδία να επιτρέψει, για περίοδο που λήγει στις 30 Ιουνίου 2000, την εμπορία σπόρων προς σπορά μπιζελιών της ποικιλίας "Carneval", με λιγότερο αυστηρές απαιτήσεις.(4) Επιπλέον, πρέπει να εξουσιοδοτηθούν τα άλλα κράτη μέλη, τα οποία δύνανται να προμηθεύσουν στη Σουηδία σπόρους προς σπορά των προαναφερόμενων ποικιλιών, να επιτρέψουν την εμπορία τέτοιων σπόρων προς σπορά.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Σουηδία εξουσιοδοτείται να επιτρέψει, για περίοδο που λήγει στις 30 Ιουνίου 2000, την εμπορία στο έδαφός της 50 τόνων πιστοποιημένων σπόρων προς σπορά εαρινών ποικιλιών μπιζελιών (Pisum sativum) της ποικιλίας "Carneval", η οποία δεν καλύπτει τις απαιτήσεις που καθορίζονται στην οδηγία 66/401/ΕΟΚ, όσον αφορά την ελάχιστη βλαστική ικανότητα, με την προϋπόθεση ότι πληρούνται οι ακόλουθες απαιτήσεις:α) η βλαστική ικανότητα είναι τουλάχιστον 72 %,β) η επίσημη σήμανση πρέπει να αναφέρει τη βλάστηση που διαπιστώθηκε στην έκθεση για τις επίσημες δοκιμασίες των σπόρων προς σπορά.Άρθρο 21. Εξουσιοδοτούνται επίσης τα άλλα κράτη μέλη, πλην του αιτούντος κράτους μέλους, να αποδεχθούν, υπό τους όρους που καθορίζονται στο άρθρο 1 και για τους σκοπούς που προβλέπονται από το αιτούν κράτος μέλος, την εμπορία στο έδαφός των σπόρων προς σπορά, των οποίων επιτρέπεται η εμπορία δυνάμει της παρούσας απόφασης.2. Για την εφαρμογή της παραγράφου 1, τα οικεία κράτη μέλη παρέχουν αμοιβαία διοικητική αρωγή. Το αιτούν κράτος μέλος ενημερώνεται από τα άλλα κράτη μέλη σχετικά με την πρόθεσή τους να επιτρέψουν την εμπορία αυτών των σπόρων προς σπορά, προτού καταστεί δυνατό να χορηγηθεί μια τέτοια άδεια. Το αιτούν κράτος μέλος δύναται να αντιτεθεί σε αυτό μόνον αν έχει ήδη διατεθεί ολόκληρο το ποσό που καθορίζεται στην παρούσα απόφαση.Άρθρο 3Τα κράτη μέλη γνωστοποιούν αμέσως στην Επιτροπή και στα άλλα κράτη μέλη τις διάφορες ποσότητες των σπόρων προς σπορά που φέρουν σήμανση και των οποίων η εμπορία επιτρέπεται στο έδαφός τους κατ' εφαρμογή της παρούσας απόφασης.Άρθρο 4Η παρούσα απόφαση απευθύνεται στα κράτη μέλη.Βρυξέλλες, 17 Ιουλίου 2000.Για την ΕπιτροπήDavid ByrneΜέλος της Επιτροπής(1) ΕΕ 125 της 11.7.1966, σ. 2298/66.(2) ΕΕ L 25 της 1.2.1999, σ. 27.